ಚಿರತಗುಂಡು

ಚಿರತಗುಂಡು - ಕರ್ನಾಟಕ ರಾಜ್ಯದ ವಿಜಯನಗರ ಜಿಲ್ಲೆಯ ಕೂಡ್ಲಿಗಿ ತಾಲೂಕಿನ ಒಂದು ಗ್ರಾಮ ಚಿರತಗುಂಡು. ಇದರ ಮೊದಲಿನ ಹೆಸರು "ಚಿರತೆಗುಂಡು" ಅದು ಕಾಲ ಕ್ರಮೇಣ ಚಿರತಗುಂಡು ಆಯಿತು.  ಇಲ್ಲಿಯ 'ಶ್ರೀ ಮಾರಿಕಾಂಬ ದೇವಸ್ಥಾನ'ವು ಪ್ರಸಿದ್ದವಾಗಿದೆ. 2020 ರ ಅಂಕಿಅಂಶಗಳ ಪ್ರಕಾರ 3,635 ಒಟ್ಟು ಜನಸಂಖ್ಯೆಯನ್ನು ಹೊಂದಿದ್ದು. ಪುರುಷ ಮತ್ತು ಸ್ತ್ರೀಯರ ಜನಸಂಖ್ಯೆ ಕ್ರಮವಾಗಿ 1845 ಮತ್ತು 1790.

ಇಲ್ಲಿ ಶೇಂಗಾ, ಹತ್ತಿ, ಮೆಕ್ಕೆಜೋಳ, ಸೂರ್ಯಕಾಂತಿ, ಜೋಳ, ಮತ್ತು ಇತರ ಪ್ರಮುಖ ಬೆಳೆಗಳನ್ನು ಬೆಳೆಯುತ್ತಾರೆ.

 ಭೂಗೋಳ 
ಚಿರತಗುಂಡು ಗ್ರಾಮವು ಉಪ-ಜಿಲ್ಲಾ ಕೇಂದ್ರ ಕಚೇರಿ ಕೂಡ್ಲಿಗಿಯಿಂದ 42 ಕಿ.ಮೀ ಮತ್ತು ಜಿಲ್ಲಾ ಕೇಂದ್ರ ಕಚೇರಿ ಹೊಸಪೇಟೆಯಿಂದ 86.9 ಕಿ.ಮೀ ದೂರದಲ್ಲಿದೆ. 2020 ರ ಅಂಕಿಅಂಶಗಳ ಪ್ರಕಾರ, ಗ್ರಾಮದ ಒಟ್ಟು ಭೌಗೋಳಿಕ ವಿಸ್ತೀರ್ಣ 12.5 ಚದರ ಕಿಲೋಮೀಟರ್.  14°43 ರೇಖಾಂಶ ಮತ್ತು  76°36’ ಅಕ್ಷಾಂಶದಲ್ಲಿದ್ದು ಸಮುದ್ರ ಮಟ್ಟದಿಂದ 533 ಮೀ ಎತ್ತರದಲ್ಲಿದೆ. ಚಿರತಗುಂಡುವಿಗೆ ಸುಮಾರು 15 ಕಿ.ಮೀ ದೂರದಲ್ಲಿರುವ ಮೊಳಕಾಲ್ಮೂರು ಹತ್ತಿರದ ಪಟ್ಟಣವಾಗಿದೆ.

 ಚಿರತಗುಂಡು ಗ್ರಾಮಪಂಚಾಯಿತಿಯ ಇತರೆ ಗ್ರಾಮಗಳು

 ಜಿ ಬಿ ಹಟ್ಟಿ
 ಕೊಂಬಿಹಳ್ಳಿ 

 ಶಿಕ್ಷಣ 
ಈ ಗ್ರಾಮದಲ್ಲಿ ಸರ್ಕಾರಿ ಕಿರಿಯ ಪ್ರಾಥಮಿಕ ಮತ್ತು ಪ್ರೌಢ ಶಾಲೆಗಳಿವೆ. 

ಹತ್ತಿರದಲ್ಲಿ -

 ಸರ್ಕಾರಿ ಕಲಾ ಮತ್ತು ವಿಜ್ಞಾನ ಪದವಿ ಕಾಲೇಜು ಮತ್ತು ಖಾಸಗಿ ಐಟಿಎ ಕಾಲೇಜು ಮೊಳಕಲ್ಮೂರಿನಲ್ಲಿವೆ.
 ಸರ್ಕಾರಿ ಎಂಜಿನಿಯರಿಂಗ್ ಕಾಲೇಜು ಮತ್ತು ಸರ್ಕಾರಿ ವೈದ್ಯಕೀಯ ಕಾಲೇಜು ಬಳ್ಳಾರಿಯಲ್ಲಿವೆ.
 ಸರ್ಕಾರಿ ಪಾಲಿಟೆಕ್ನಿಕ್ ಕಾಲೇಜು ಸಂಡೂರುನಲ್ಲಿದೆ.

 ಆಹಾರ ವೈಶಿಷ್ಟ್ಯ 
ರಾಗಿ ಮುದ್ದೆ, ಜೋಳದ ಮುದ್ದೆ ಮತ್ತು ಅನ್ನ ಇಲ್ಲಿನ ಆಹಾರ ಪದಾರ್ಥಗಳಾಗಿವೆ. ಜೋಳದ ರೊಟ್ಟಿ, ಶೇಂಗಾ ಚಟ್ನಿ ಪುಡಿ, ಹೊಂದಿರುವ ಆಹಾರ ತಿನಿಸುಗಳನ್ನು ಬಳಸಲಾಗುತ್ತದೆ.

 ಇತರೆ 
ಈ ಗ್ರಾಮದಲ್ಲಿ ಕುಡಿಯುವ-ನೀರು ವರ್ಷಪೂರ್ತಿ ಮತ್ತು ಬೇಸಿಗೆಯಲ್ಲಿ ಲಭ್ಯವಿದೆ. ಈ ಗ್ರಾಮದಲ್ಲಿ ತೆರೆದ ಒಳಚರಂಡಿ ವ್ಯವಸ್ಥೆ ಲಭ್ಯವಿದೆ. ಬೀದಿಯಲ್ಲಿ ಕಸ ಸಂಗ್ರಹಿಸಲು ವ್ಯವಸ್ಥೆ ಇಲ್ಲ. 10 ಕಿ.ಮೀ ಗಿಂತ ಕಡಿಮೆ ರಾಜ್ಯ ಹೆದ್ದಾರಿ ಇಲ್ಲ. 10 ಕಿ.ಮೀ ಗಿಂತ ಕಡಿಮೆ ಇರುವ ಜಿಲ್ಲಾ ರಸ್ತೆ ಇಲ್ಲ. ಈ ಗ್ರಾಮದಲ್ಲಿ ಕಮರ್ಷಿಯಲ್ ಬ್ಯಾಂಕ್ ಇದೆ. ಅಂಗನವಾಡಿ ಕೇಂದ್ರ, ಆಶಾ, ಜನನ ಮತ್ತು ಮರಣ ನೋಂದಣಿ ಕಚೇರಿ, ಸಾರ್ವಜನಿಕ ಗ್ರಂಥಾಲಯ ಮತ್ತು ಮತದಾನದ ಕೇಂದ್ರವಿದೆ.

 ಉಲ್ಲೇಖಗಳು